Malàd fãntsï böw

Malàd fãntsï böw



有一个儂，真合意食川菜，尤其爱食迄啰“麻辣粉丝煲”. 有一擺，伊去菜馆，讲卟點即个菜. 伙计(hóe-kì)共伊讲，即个菜賣了也. “敢精實賣了也？” 伊感覺誠失望. “先生，精實賣了也. 汝看，最後一份着是隔壁迄个先生点去啲. ”有影to̍h着！隔壁确實有一个穿kah真襒扎(pih-chah)啲紳士，伫遐咧坐. 紳士看勢是食卟饱也，不而过，迄份“麻辣粉丝煲”竟然拢猶未振动啲款！即个儂感覺紳士無食真討債，chôaⁿ行倚去紳士啲邊頭，指着桌頂迄礓(kiang)“麻辣粉丝煲”，诚有禮貌共問講：“先生，這汝敢佫卟挃(ti̍h)？” 绅士诚有風度來咧摇頭，講伊“呣也”. 聽儂講聲“呣”，即个儂赶紧坐落來，碗箸捎(sa)咧，着随來一出現代版啲“三戰呂布”，無唸乜仔(liam-mi -á)時間，拂kah碗礓反(péng)过面，食kah清氣tak-tak. 當咧爽爾(niā)，雄雄soah看着碗礓底猶佫一隻死鳥鼠仔囝teh浮咧浮咧. 阿娘喂！可恶！即个儂感覺有够gê啲（恶心），chôaⁿ開始伫遐咧“鼠牛虎兔”，頭拄仔食啲拢總吐吐出來，佫照原吐kah規礓tīⁿ-tīⁿ. 即个儂當咧嘔吐(áu-thò·)啲時陣，無疑悟(bô-gî-gō·)迄个紳士soah伫邊頭，真同情啲共伊安搭：“足gê啲呣？頭拄仔我嘛是安呢……”